આર્થર પોઈન્ટની સાવ સામેના કાંઠે, પણ આર્થર પોઈન્ટથી લગભગ અડધો કિલોમીટર ડાબી તરફ તીવ્ર વળાંક લેતી ખીણ પાસે આવેલી ઓછરાની ગુફા નિસર્ગની રમ્યલીલાનો અદભૂત નમૂનો છે. અહીં અડધા સુધીનો પહાડ જાણે કુશળ સલાટના હાથે કોરાયો હોય તેમ મોટા મોટા કમરાના કદમાં લગભગ એકસરખા આર્થર પોઈન્ટની સાવ સામેના કાંઠે, પણ આર્થર પોઈન્ટથી લગભગ અડધો કિલોમીટર ડાબી તરફ તીવ્ર વળાંક લેતી ખીણ પાસે આવેલી ઓછરાની ગુફા નિસર્ગની રમ્યલીલાનો અદભૂત નમૂનો છે. અહીં અડધા સુધીનો પહાડ જાણે કુશળ સલાટના હાથે કોરાયો હોય તેમ મોટા મોટા કમરાના કદમાં લગભગ એકસરખા માપમાં કપાયેલો જોવા મળે છે. હારબંધ આઠ-દસ માણસ પાળી પર બેઠા હોય તેમ બેસી શકે કે પછી એક જ લીટીમાં ત્રણ આદમી સૂઈ શકે એટલી લંબાઈ-પહોળાઈ ધરાવતી આ ભેદી કોતરણી પહાડના મધ્યથી શરૂ થઈ ખીણના છેડા સુધી સંકોચાતી જાય છે. નદીકાંઠા અને ખીણના સંગમસ્થાને અડતી પહાડની ધાર ક્યાંક દોઢ ફૂટ, એક કે અડધો ફૂટ અને ક્યાંક તો માંડ ત્રણ-ચાર આંગળી જાય એવા બાખોરા જેવી લાગે છે.